Jõgeva maavalitsus ja Jõgevamaa Omavalitsuste Liidu juhatus kuulutasid maakonna tänavuseks aasta emaks Puurmani vallas elava nelja lapse ema ja kahe lapselapse vanaema Karina Karepere. Kaarepere kuulub Jõgevamaa Kodukandiühenduse ja Härjanurme Maarahva Seltsi juhatusse, töötab kasvatajana Siimusti lastekodus Metsatareke ja on perenaiseks ühes Jõgevamaa esimeses talumajapidamises – Saarevälja talus. Karina Kaareperet tunnustasid Jõgeva maavanem Viktor Svjatõšev ja Jõgevamaa Omavalitsuste Liidu juhatuse esimees Enn Kurg Jõgevamaa aasta ema aunimetuse esitasid nominente maakonna omavalitsused, Karina Kaarepere esitas nominendiks Puurmani vald. “Perede tugevdamiseks on oluline, et pereliikmetel üksteise jaoks rohkem aega oleks. Paraku kulub piisavalt palju aega raha teenimisele,” ütles Karina Kaarepere. Piduliku sündmuse sisustasid muusikaliselt Põltsamaa muusikakooli õpilased Reigo Tõnissoni juhendamisel ja sama kooli viiuliõpetaja Hiie Taks, kes on Jõgevamaa aasta ema 2013. Tema esituses kõlas laul “Ema süda”.
Jõgevamaa aasta ema väljakuulutamise traditsioon sai alguse 2013. Aastal, piduliku sündmuse toimumiskohaks on valitud Puurmani loss
i
JAAN LUKAS